Hej Bolius

Jeg skal renovere mit badeværelse på under 3,25 m2. Jeg læser, at alle vægge betragtes som at være i vådzonen.

Trumfer det reglen om, at alt over 2,25 m I højden er uden for vådzonen?

Er det lovligt at montere lampeudtag i sænket loft i 2,5 meters højde?

På forhånd tak for hjælpen!

Venlig hilsen

Mathias


Lille badeværelse, er alle vægge vådzone og hvor må jeg montere lamper?
Hej Mathias

Når badeværelset er så lille, at gulvarealet er mindre end 3,25 m2, eller rummets bredde er mindre end 1,3 meter, omfattes alle vægge af vådzonen op til normal loftshøjde, som generelt i en lejlighed i etagebyggeri er 2,5 meter  og i fritliggende enfamiliehus er 2,30 meter. Selve loftet er ikke vådzone, men skal være tæt.  
 Læs mere her: [Love og regler om badeværelser](https://www.bolius.dk/love-og-regler-om-badevaerelser-17976)

Der er så regler for, hvor i loftet, og hvor tæt på bruseområdet, der må lamper monteres i et vådrum,

Lamper i vådrum skal være godkendt til brug i vådrum, og alt efter,  hvor i baderummet lampen skal placeres, gælder der forskellige krav til lampens vandtæthed - fra område 0, den vådeste del, til område 1, 2 og 3.  Det vil fremgå af den enkelte lampe, hvilke områder den er godkendt til.

Her kan du læse om, hvordan områderne defineres, og hvilke lamper du må sætte op, og gode råd til belysning på badeværelset: [Sikre lamper i badeværelset](https://www.bolius.dk/sikre-lamper-i-badevaerelset-19339)

og mere generelt om badeværelse her: [Nyt badeværelse](https://www.bolius.dk/nyt-badevaerelse)

